als_Latn dik_Latn sag_Latn
Kënga e famshme Gangnam Style mund të cilësohet si një nga videot më virale që ka shpërthyer në internet. Stili unik i këngëtarit dhe performancat e tij të çuditshme duken absolutisht universale, duke tejkaluar të gjitha barrierat kulturore, të moshës dhe gjuhës në të gjithë botën.
Kjo këngë nuk do të kishte aq sukses në qoftë se nuk do të ekzistonte rrjeti social më i madh për video, YouTube. Videoja muzikore ka thyer rekordet e shikueshmërisë në YouTube, ku aktualisht numëron mbi 2 miliardë shikime.
Kjo video nuk do të cilësohet vetëm si videoja më e shikuar deri tani, por edhe si e para që arrin shikueshmërinë maksimale në YouTube. Siç shpjegon faqja Google+ e YouTube-it, videoja arriti 2,147,483,647 shikime, që është edhe shifra maksimale që mund të ruajë dhe numërojë regjistruesi 32-bit.
YouTube ka rregulluar këtë problem duke rritur numrin maksimal të shikimeve që mund të ketë një video, kështu shifrat e shikueshmërisë së këngës Gangnam Style po rriten edhe më shumë. Por një pyetje na shqetëson neve: Kush dreqin po e shikon akoma videon Gangnam Style dhe pse?
(Herë të lexuara: 188)
als_Latn als_Latn als_Latn als_Latn als_Latn